बता दें कि फूलपुर लोकसभा सीट उप मुख्यमंत्री केशव प्रसाद मौर्य के बाद खाली हुई थी। इस सीट पर केशव मौर्य ने कौशलेंद्र पटेल का नाम प्रस्तावित किया था। कौशलेंद्र यहां से चुनाव लड़े लेकिन उन्हें हार का सामना करना पड़ा। इस हार को लेकर पूरे भाजपा में पहले से ही रार मची हुई थी, लेकिन अब वह रार सतह पर आई है। सड़क पर लगे इस पोस्टर से सब कुछ नजर आ रहा है। फिलहाल योगी सरकार के 1 साल के कार्यकाल पूरे होने के दौरान रंग में भंग पढ़ने वाला यह पोस्टर चर्चा का विषय बना हुआ है।